|  |
| --- |
| бұйрығына қосымша |

Қазақстан Республикасы Премьер-Министрінің орынбасары –

Қаржы министрінің

2023 жылғы 7 ақпандағы № 143 бұйрығына қосымша

**Биологиялық тәуекелдерді басқару әдістемесі**

**1-тарау. Жалпы ережелер**

1. Осы Биологиялық тәуекелдерді басқарудың әдістемесі  
(бұдан әрі – Әдістеме) «Қазақстан Республикасының биологиялық қауіпсіздігі туралы» Қазақстан Республикасы Заңының 10-бабы 2-тармағының  
5) тармақшасына сәйкес әзірленді және «Өзіндік ерекшелігі бар тауарлардың бақылау тізімін бекіту туралы» Қазақстан Республикасы Индустрия және инфрақұрылымдық даму министрінің 2023 жылғы 9 маусымдағы  
№ 424 бұйрығымен бекітілген өзіндік ерекшелігі бар тауарлардың бақылау тізімін (2023 жылғы 12 маусымда Нормативтік құқықтық актілері мемлекеттік тіркеу тізімінде 32767 болып тіркелген) (бұдан әрі – Бақылау тізімі) сәйкес өзіндік ерекшелігі бар тауарларды Қазақстан Республикасының Мемлекеттік шекарасы (бұдан әрі – Мемлекеттік шекара) арқылы өткізу кезінде биологиялық тәуекелдерді басқару тәртібін айқындайды.

1. Осы Әдістемеде мынадай ұғымдар пайдаланылады:
2. биологиялық тәуекел – патогенді биологиялық агенттердің адамдардың, жануарлардың саулығына, өсімдіктерге зиян келтіру ықтималдығы, сондай-ақ олардың табиғи ортаның жекелеген компоненттеріне түсу ықтималдығы;
3. биологиялық тәуекелдерді бағалау – биологиялық тәуекелдерді басқару жүйесінің элементі және патогенді биологиялық агенттермен жұмыс істеуге байланысты қызметтің әртүрлі салаларында қауіпті биологиялық факторлардың, құралдардың, әдістердің, технологиялардың, көрсетілетін қызметтердің әсерінен теріс салдарлар туындауының алдын алуға бағытталған ұйымдастырушылық, талдамалық және практикалық іс-шаралар жиынтығын білдіреді;
4. өзіндік ерекшелігі бар тауарлар – қосарланған және әскери мақсаттағы тауарлар, сондай-ақ ұлттық қауіпсіздікті қамтамасыз ету үшін бақыланатын тауарлар;
5. патогенді биологиялық агент – адамның, жануардың немесе өсімдіктің организмінде инфекциялық және (немесе) паразиттік процесті туғызуға қабілетті микроорганизмдер, биологиялық және өсімдік тектес улар (уыттар), гельминттер, нематодтар.

**2-тарау. Биологиялық тәуекелдерді басқару**

3. Мемлекеттік кірістер органдары «Өзіндік ерекшелігі бар тауарларды бақылау туралы» Қазақстан Республикасы Заңының (бұдан әрі – Заң) 9-бабының 2-тармағына сәйкес мемлекеттік шекара арқылы өткізілетін өзіндік ерекшелігі бар тауарларды бақылауды жүзеге асыру шеңберінде биологиялық тәуекелдерді сыртқы бағалауды жүргізеді.

4. Биологиялық тәуекелдерді сыртқы бағалау құжаттамалық бақылау негізінде, олардың ұсынылуы Заңның 11, 12, 13 және 16-баптарына сәйкес өзіндік ерекшелігі бар тауарларды мемлекеттік шекара арқылы өткізудің шарты болып табылатын, өзіндік ерекшелігі бар тауарларды бақылау саласындағы уәкілетті мемлекеттік органмен берілген өзіндік ерекшелігі бар тауарларға рұқсат құжаттарының болуын тексеру арқылы жүзеге асырылады.

5. Бақылау тізімге кіретін патогендік биологиялық агенттерді өткізу кезінде, оның болуы Заңның 11, 12, 13 және 16-баптарына сәйкес мемлекеттік шекара арқылы өзіндік ерекшелігі бар тауарларды өткізудің шарты болып табылатын рұқсат беру құжаттары болмаған кезде мемлекеттік кірістер органдары оларды мемлекеттік шекара арқылы өткізуге жол бермейді.